దశాబ్దంన్నరగా తెలుగు, తమిళం, మళయాలం సినిమాల్లో ఎంతోమంది అగ్రకథానాయకులతో ఆడిపాడింది ప్రియమణి. అయితే ఈ ముద్దుగుమ్మకు గత కొన్నాళ్లుగా తెలుగు, తమిళంలో అవకాశాలు తగ్గుముఖం పట్టడంతో కన్నడ చిత్రపరిశ్రమపై కన్నేసింది. రాకరాక ప్రియమణికి కన్నడలో తాజాగా ‘ద్వజా’ అనే చిత్రంలో చాన్స్ వచ్చింది. రవి గౌడ అనే ఓ కుర్రాడు ఈ సినిమాతో హీరోగా పరిచయం అవుతున్నాడు. దీంతో ఈ సినిమా చేయాలా? వద్దా? అని మొదట్లో తటపటాయించిన ప్రియమణి.. సబ్జెక్ట్ బాగా నచ్చడంతో చివరకు ఓకే చెప్పిందట. తెలుగు సంవత్సరాది, కన్నడ సంవత్సరాది అయిన ఉగాది నాడే ప్రియమణి కొత్త సినిమా మైసూర్లో ప్రారంభం కానుందట. ఇక పొలిటికల్ థ్రిల్లర్గా తెరకెక్కే ఈ చిత్రాన్ని 50 రోజులపాటు జరిగే సుధీర్ఘమైన షెడ్యూల్తో పూర్తి చేయనున్నారట. మొత్తం మీద అవకాశాల కోసం ఎంతగానో ఎదురుచూస్తున్న ప్రియమణికి నూతన హీరోతో నటించే సినిమా ఎలాంటి సక్సెస్ను ఇస్తుందో చూడాలి.
dasaabdamnnaragaa telugu, tamilam, malayaalam cinemallo entomandi agrakathaanaayakulatho aadipaadindi priyamani. ayithe ee muddugummaku gatha konnaallugaa telugu, tamilamlo avakaasaalu taggumukham pattadamtho kannada chitraparisramapai kannesindi. rakaraka priyamaniki kannadalo taajaagaa ‘dwaja’ ane chitramlo chans vachindi. ravi gauda ane oo kurradu ee sinimaatho heeroga parichayam avutunnadu. deentho ee sinima cheyala? vadda? ani modatlo tatapataayinchina priyamani.. subject baga nachadamtho chivaraku oke cheppindata. telugu samvatsaraadi, kannada samvatsaraadi ayina ugaadi nade priyamani kotta sinima mysurlo praarambham kaanundata. ika political thrillerga terakekke ee chitraanni 50 rojulapatu jarige sudheerghamaina sheduletho puurti cheyanunnarata. mottam meeda avakaasaala kosam entagaano eduruchustunna priyamaniki noothana heerotho natinche sinima elanti saksesnu istundo chudali.